Document ID: 31999R0380

KOMISSION ASETUS (EY) N:o 380/1999,
annettu 19 päivänä helmikuuta 1999,
lopullisten viitemäärien vahvistamisesta soijapapujen sekä rapsin-, rypsin- ja auringonkukansiementen tuottajille markkinointivuodeksi 1998/1999
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 1624/98 (2), ja erityisesti sen 12 artiklan,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (3) ja erityisesti sen 3 artiklan 2 kohdan,
sekä katsoo, että
asetuksen (ETY) N:o 1765/92 5 artiklan 1 kohdan d alakohdassa säädetään, että komissio laskee lopullisen alueellisen viitemäärän öljysiementen todetun viitehinnan perusteella korvaamalla sillä ennakoidun viitehinnan; komissio on määritellyt todetun viitehinnan käyttäen komission asetuksen (EY) N:o 3405/93 (4) mukaisesti toimitettuja tietoja,
asetuksen (ETY) N:o 1765/92 5 artiklan 1 kohdan e alakohdassa säädetään, että jos niiden viljelymaiden pinta-ala, joista maksetaan öljysiemeniin liittyvää korvausta, ylittää taatun enimmäispinta-alan 2 artiklan 6 kohdan soveltamisen jälkeen, lopullisia alueellisia viitemääriä on syytä pienentää,
asetuksen (ETY) N:o 1765/92 5 artiklan 1 kohdan f alakohdassa säädetään, että lopullisia alueellisia viitemääriä pienennetään yhdellä prosentilla jokaista prosenttiyksikköä kohti, jolla taattu enimmäispinta-ala ylitetään; lopullisten alueellisten viitemäärien pienennys on rajoitettava niihin jäsenvaltioihin, jotka ovat ylittäneet kansallisen viitepinta-alansa vähennettynä kymmenellä prosentilla; näissä jäsenvaltioissa sovelletun pienennyksen painotetun keskiarvon on oltava yhtä suuri kuin taattujen enimmäispinta-alojen tarvittava pienennys; jäsenvaltioissa sovellettujen pienennysten olisi vastattava sitä määrää, jossa jäsenvaltiot ovat vaikuttaneet taatun enimmäispinta-alan kokonaisylitykseen,
taattu enimmäispinta-ala on ylittynyt kahtena peräkkäisenä markkinointivuonna; asetuksen (ETY) N:o 1765/92 5 artiklan 1 kohdan h alakohdassa säädetään että jos tasausmaksua on edellisenä vuonna alennettu asetuksen (ETY) N:o 1765/92 5 artiklan f ja g alakohdan mukaisesti, tuen vastaavia lopullisia alueellisia viitemääriä alennetaan seuraavan markkinointivuoden osalta samalla prosenttiosuudella,
asetuksen (ETY) N:o 1765/92 5 artiklan 1 kohdan f alakohdassa säädetään, että Saksan osalta asianmukainen lisäalennus on kuitenkin mahdollista Saksan pyynnöstä porrastaa kokonaan tai osittain alueellisen peruspinta-alan mukaan; Saksa on pyytänyt lisäalennuksen porrastusta kokonaan alueellisen peruspinta-alan mukaan,
komission asetuksen (EY) N:o 658/96 (5), sellaisena kuin se on viimeksi muutettuna asetuksella (EY) N:o 2308/98 (6), 7 artiklassa vahvistettu Ranskan kasteltuihin soijapapuviljelmiin sovellettava yläraja on ylitetty 2,926 prosentilla alueella II; kasteltu peruspinta-ala on ylitetty 4,6 prosentilla; asetuksen (EY) N:o 658/96 7 artiklan 5 kohdan mukaan asetuksen (ETY) N:o 1765/92 2 artiklan 6 kohdan ensimmäisen alakohdan ensimmäisessä luetelmakohdassa ja saman asetuksen 3 artiklan 1 kohdan kuudennen alakohdan ensimmäisessä virkkeessä säädetyistä kahdesta alennuksesta sovelletaan ainoastaan suurempaa,
asetuksen (ETY) N:o 1765/92 3 artiklan 6 kohdan mukaisesti markkinointivuoden 1998/1999 korvauksiin sovelletaan Ranskassa komission asetuksessa (EY) N:o 1499/98 (7) vahvistettua kerrointa 0,993,
tuottajat ovat saaneet ennakkomaksun, jonka määrä vahvistetaan komission asetuksen (EY) N:o 1500/98 (8) 2 artiklassa, ja
määräytymisperusteen tapahtumapäivä öljykasvinsiementen tuottajien markkinointivuoden 1998/99 lopullisia alueellisia viitemääriä varten on kyseisen markkinointivuoden ensimmäinen päivä; nämä määrät on syytä vahvistaa ecuina ja muuntaa ne kansallisiksi valuutoiksi 1 päivänä heinäkuuta 1998 voimassa ollutta maatalouden muuntokurssia käyttämällä, ja
tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Liite I sisältää lyhyen selvityksen asetuksen (ETY) N:o 1765/92 5 artiklan 3 kohdassa tarkoitettujen lopullisten alueellisten viitemäärien laskennasta.
2. Lopulliset alueelliset viitemäärät markkinointivuodeksi 1998/1999 vahvistetaan liitteessä II.
3. Laskiessaan asetuksen (ETY) N:o 1765/92 11 artiklan 4 kohdassa tarkoitettua öljysiementen tuottajille maksettavaa korvausta toimivaltaisen viranomaisen on otettava huomioon
- tuottajan tukikelpoisen pinta-alan ja tasausmaksun tason pienennykset
- asetuksen (EY) N:o 1500/98 2 artiklan mukaisesti maksetut ennakkomaksut.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä helmikuuta 1999.

Labels: 3
17
19
6